VIH ปิดตลาดที่ 7.41% วอลุ่มแตะ 100 ลบ.
VIH ปิดตลาดวันนี้ราคาอยู่ที่ 5.80 บาท บวก 0.40 บาท หรือ 7.41% สูงสุดที่ 6.25 บาท ต่ำสุดที่ 5.45 บาท มูลค่าซื้อขายที่ 100.41 ล้านบาท 
16 ต.ค. 2558

ผู้สื่อข่าวรายงานว่า ราคาหุ้นบริษัท ศรีวิชัยเวชวิวัฒน์ จำกัด (มหาชน) หรือ VIH ปิดตลาดวันนี้ราคาอยู่ที่ 5.80 บาท บวก 0.40 บาท หรือ 7.41% สูงสุดที่ 6.25 บาท ต่ำสุดที่ 5.45 บาท มูลค่าซื้อขายที่ 100.41 ล้านบาท ขณะที่ดัชนีตลาดหุ้นไทยโดยรวมลบ 0.49%
โดยราคาหุ้น VIH มีการปรับตัวเพิ่มขึ้นต่อเนื่องเป็นวันที่ 3 นับตั้งแต่เมื่อวันที่ 14 ต.ค.58 ที่ราคาหุ้นอยู่ที่ระดับ 5.30 บาท
อนึ่ง VIH เป็นผู้ดำเนินธุรกิจกลุ่มโรงพยาบาลวิชัยเวชฯ ประกอบด้วยโรงพยาบาลในกลุ่ม 3 โรงพยาบาล คือ 1) โรงพยาบาลวิชัยเวช อินเตอร์เนชั่นแนล อ้อมน้อย 2) โรงพยาบาลวิชัยเวช อินเตอร์เนชั่นแนล หนองแขม และ3) โรงพยาบาลวิชัยเวช อินเตอร์เนชั่นแนล สมุทรสาคร ประกอบธุรกิจโรงพยาบาล ให้บริการด้านการรักษาพยาบาลในลักษณะโรงพยาบาลทั่วไป (General Hospital) ระดับทุติยภูมิ (Secondary) มีแพทย์ผู้เชี่ยวชาญเฉพาะทางทุกสาขา และมีความโดดเด่นด้านโรคกระดูกและข้อ พร้อมเครื่องมือที่ทันสมัยและมีประสิทธิภาพสูง